text: Bøvl i ferietrafikken: Storebæltsbroen var lukket 
  02 juli 2016 kl. 18.42
  Ferietrafikanter der skal mod Fyn og Jylland over Storebælt, må væbne sig med tålmodighed.
  OPDATERET: Storebæltsbroen var kortvarigt lukket lørdag aften. Den åbnede igen for østgående trafik omkring kl. 20.30 og kort herefter blev der åbnet i begge retninger.
  ------------------
  Storebæltsbroen er lige nu lukket i retning mod Fyn.
  Tidligere på aftenen var der lukket for al trafik i begge retninger. Det oplyser Storebæltsbroen på deres hjemmeside.
  Vejdirektoratet oplyser, at lukningen skyldes brand i en campingvogn.
  Politi og redningsmandskab er på stedet.
  Det er endnu uvist, hvornår broen åbner helt igen.
  #E20 #Storebæltsbroen er spærret i retning mod Fyn grundet slukningsarbejde i forbindelse med brand i en campingvogn. Pt. ingen tidshorisont
  
  #E20 #Storebæltsbroen er spærret i begge retninger grundet slukningsarbejde i forbindelse med brand i en campingvogn. Pt. ingen tidshorisont
  
  